Bianca Rantala

**Kristina Bianca Rantala** (s. 5. helmikuuta 1999 Rauma) on virolais-suomalainen muusikko, säveltäjä ja kapellimestari.

Hän on laulaja, kosketinsoittaja, säveltäjä, sovittaja, orkesterinjohtaja ja laulunopettaja, joka on erikoistunut jazziin ja big band -musiikkiin.

Syksyllä 2026 ja keväällä 2027 Rantala toimii UMOn residenssisäveltäjänä. UMOsta häntä luonnehditaan seuraavasti:

Hän on säveltänyt eri kokoonpanoille, pienyhtyeille, kuoroille ja sinfoniaorkestereille sekä johtanut Virossa useita big bandejä ja toiminut vierailevana kapellimestarina eri maissa. Hän on saanut useita palkintoja sekä säveltäjänä että laulajana. Viron jazzgaalassa hän on saanut vuoden säveltäjä -palkinnon. 

Suomessa hän on esiintynyt osana omaa kvintettiään, Bianca Rantala Quintettiä. Sen muusikot ovat:

*Bianca Rantala, laulu, piano, sävellykset
*Jonas Metsäkylä, kitara
*Sami Leponiemi, puhaltimet
*Okko Saastamoinen, rummut
*Mikael Saastamoinen, basso

## Koulutus
Rantala on opiskellut klassista pianoa ja laulua Võrun, Räpinan ja Põlvan musiikkikouluissa.

Vuonna 2020 hän valmistui Tallinnan Georg Ots -musiikkikoulusta rytmisen musiikin instrumenttien (piano) pääaineina. Sen jälkeen hän opiskeli musiikin tuottamista ja jazz-sävellystä Metropolia-ammattikorkeakoulussa Suomessa.

Vuonna 2025 hän aloitti sävellyksen maisteriopinnot Frankfurtin musiikkiakatemiassa Saksassa ja Sibelius-Akatemian jazzosastolla Suomessa.

## Työ ja musiikkiprojektit
Vuonna 2021 Rantala valittiin säveltäjäksi kansainväliseen "European Composers" -ohjelmaan Kölnissä, Saksassa (yhtenä viidestä apurahansaajasta).

Vuonna 2026 hän osallistui kesäresidenssiohjelmaan jazzklubi Philly Joe'sissa Tallinnassa, jossa hän esitteli sävellys- ja musiikintekomuotojaan antamalla konsertteja uudella ohjelmalla ja eri instrumentaalikokoonpanolla joka viikko elokuussa.

Tammikuussa 2026 Rantala valittiin suomalaisen ammattijazzorkesterin UMO Helsinki Jazz Orchestran nimikkosäveltäjäksi kaudelle 2026–2027. Tämä tarkoittaa, että tänä aikana hän säveltää orkesterille uusia tilausteoksia, jotka rikastuttavat UMOn ohjelmistoa, ja osallistuu myös säveltäjänä orkesterin taiteelliseen kuratointiin.

Hän on opettanut rytmistä musiikkia ja lauluyhtyeitä Tallinnan Georg Ots -musiikkikoulussa ja ohjannut lauluyhtyeitä, Georg Ots -musiikkikoulun Big Bandia ja Tallinnan teknillisen yliopiston Big Bandia. Hän on opettanut lasten soololaulua ETV Lasteekraanin musiikkistudiossa.

Vuodesta 2019 lähtien useita hänen konserttejaan ja esityksiään on myös lähetetty Klassikaraadiossa.

## Toiminta säveltäjänä
Säveltäjänä Bianca Rantala viljelee modernia jazzia, jota hän yhdistää muiden genrejen elementteihin. Hän on luonut musiikkiteoksia ja tehnyt satoja sovituksia monille musiikkiryhmille kuoroista sinfoniaorkestereihin, mukaan lukien Tallinnan kamariorkesteri, Vantaan viihdeorkesteri, Subway Jazz Orchestra, New Wind Jazz Orchestra, Puolustusvoimien varusmiessoittokunta, Estonian Dream Big Band ja monia muita.

Huhtikuussa 2024 Jazzkaar-jazzfestivaalin avajaiskonsertissa esitettiin hänen säveltämänsä uusi teos “Moral Paradox”, jossa hän itse oli naislaulaja, Jukka Eskola mieslaulaja ja Valter Soosalu johti jousiorkesteria.

## Tunnustuksia
*2016 – “Space 2016” -laulajakilpailun pääpalkinnon voittaja (Vilna, Liettua)
*2018, 2019, 2020 – Uno Naissoon sävellyskilpailun voittaja
*2020 – “Baltic Big Band Composer Contest” -kilpailun voittaja
*2021 – “European Composers” -ohjelman jäsen (Köln, Saksa)
*2023 – “Nordic Composer Contest” -kilpailun voittaja
*2025 – Vuoden jazz-säveltäjä -palkinnon voittaja
*2025 – Jaak Sooäär -stipendin saaja

## Henkilökohtainen elämä
Bianca Rantala, jonka isä on suomalainen ja äiti virolainen, hän syntyi Suomessa, mutta vietti lapsuutensa Etelä-Virossa. Opinnot (ja myöhemmin työ) Georg Ots -musiikkikoulussa toivat hänet asumaan Tallinnaan. Aloitettuaan musiikinopinnot Suomessa vuonna 2020 hän on perustanut toisen kotinsa synnyinseudulleen Raumalle, jossa hänellä on luova studio flyygeleineen ja äänitysstudio. Rantala remontoi sukunsa vanhaa taloa Rauman Kulamaalla ja haaveilee maanviljelyksestä siellä. Hän sanoo olleensa aina läsnä siellä, sillä perheen kaikki lomat on vietetty Raumalla.

## Lähteet

## Aiheesta muualla
*Bianca Rantalan debyyttisingle “Bipolar Tuesday” MuusikaPlaneet, 17.12.2021
*Merli Vajakas. Säveltäjä Bianca Rantala: kun jokin kiehtoo minua, keskityn siihen täysin Eesti Päevaleht / 24.4.2024 Delfi.ee